|  |  |  |
| --- | --- | --- |
|  | | **8.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **E L Ő T E R J E S Z T É S** | | |
| A Képviselő-testület 2015. február 26-i rendes nyilvános ülésére | | |
|  | | |
| Előterjesztő megnevezése: | Markót Imre | |
| Iktatószám: | 42/2015-F-1 | |
| Tárgy: | **Törökszentmiklós Város Önkormányzatának a helyi sporttal kapcsolatos feladatairól és a sporttevékenység önkormányzati támogatásáról szóló 40/2004. (XII.03.) számú rendeletének módosításáról** | |
| Előterjesztés jellege: | **Rendelet-tervezet**, Határozat-tervezet, Tájékoztató, Beszámoló | |
| Melléklet: | 1 db **rendelet tervezet** | |
| Készítette: | Pozderka Judit osztályvezető | |
| Véleményezésre megküldve: | a Képviselő-testület **Pénzügyi és Városfejlesztési Bizottság,**  **Szociális, Egészségügyi és Sport Bizottsága**  **Oktatási és Kulturális Bizottsága**  részére | |
| Törvényességi véleményezésre bemutatva: | 2015. február 20. | |

**Tisztelt Képviselő- testület!**

1. **ÁLTALÁNOS INDOKOLÁS**

Törökszentmiklós Város Önkormányzatának a helyi sporttal kapcsolatos feladatairól és a sporttevékenység önkormányzati támogatásáról szóló 40/2004. (XII. 03.) számú rendelet (a továbbiakban: Sportrendelet) 9. § (5) bekezdése rendelkezik arról, hogy egy sportágon belül csak egy sportszervezet támogatható. Azonos sportágon belül működő sportszervezetek megállapodása esetén közösen pályázhatnak. Ebben az esetben a támogatási összeg elosztását a Képviselő-testület külön-külön határozza meg. A megállapodás elmaradása esetén az a sportszervezet részesül támogatásban, amelyik hagyományokat visz tovább valamint eredményesebb munkát végez. Ezen 9. § új ponttal egészülne ki a következők szerint:

**(6) Az (5) bekezdésben meghatározott korlátozás alól a kézilabda és a labdarúgó sportágak kivételt képeznek. Ezen sportágak tekintetében a támogatás sportáganként legfeljebb kettő szervezetnek nyújtható.**

Ezen kívül a rendelet megalkotása óta bekövetkezett jogszabályváltozások indokolják a preambulum hivatkozásainak felülvizsgálatát. Ennek eredményeképpen **„az Alkotmány, a helyi önkormányzatokról szóló 1990. évi LXV. törvénnyel, a közoktatásról szóló 1993. évi LXXIX. törvénnyel”** szövegrész helyébe a hatályos jogszabályok kerültek beemelésre:

„Törökszentmiklós Város Képviselő-testülete a magyar és az egyetemes emberi kultúra részeként elismerve a sport kiemelkedő jelentőségét az egészségmegőrzésben, az ifjúság erkölcsi-fizikai nevelésében, a közösségi magatartás kialakítása területén, a szabadidő eltöltésének társadalmilag is hasznos módjaként – **a Magyarország Alaptörvénye, a helyi önkormányzatokról szóló 2011. évi CLXXXIX törvénnyel, a nemzeti köznevelésről szóló 2011. évi CXC törvénnyel** és az Európai Sport Chartával összhangban – a sportról szóló 2004. évi I. törvény 55. § -ban foglalt felhatalmazása alapján a következő rendeletet alkotja:”

A Sportrendelet 2. § (1) bekezdésében az Önkormányzat elnevezése helytelen:

A „Törökszentmiklós Város Önkormányzata” szövegrész helyébe a „**Törökszentmiklós Városi Önkormányzat**” lép, valamint a Magyar Köztársaság Alkotmánya 70/D §-ára való hivatkozás sem helyes, így a „**Magyarország Alaptörvénye XX. cikk (1) bekezdésében”** szövegrészre cserélendő.

Mivel a Sport keret III. kerete átkerült a Törökszentmiklós Városi Önkormányzat Városellátó Szolgálat költségvetésébe, a Sportrendlet 6. §-ban a következő rész törlésre kerül:

*„III. keret:*

*- Önkormányzati tulajdonú sportlétesítmények fenntartása, működtetése”*

A Sportrendelet 9. § (2) bekezdésben a *„200.000 Ft alatti támogatás esetén két egyenlő részletben történik. Első ütemben legkésőbb a támogatási szerződés aláírását követő 15 munkanapon belül, második ütemben legkésőbb június 30-ig. 200.000 Ft feletti támogatás felett pedig a a szerződésben foglaltak szerint, több részletben.”* szövegrész az alábbiak szerint változik: „**a sportegyesületek támogatásáról szóló pályázaton belül történik, két egyenlő részletben.** **Első ütemben legkésőbb a támogatási szerződés aláírását követő 15 munkanapon belül, második ütemben legkésőbb augusztus 15-ig történik.”**

A Sportrendelet 10. § (1) bekezdés értelmében a Szervezeti és Humán Közszolgáltatási Irodára kellett a pályázatokat benyújtani, ami az időközben történt szervezeti átalakulások következtében jelenleg helyesen Szervezési Osztály.

A Sportrendelet 10. § (1) bekezdésben szintén „**Törökszentmiklós Városi Önkormányzat”** szövegrészre módosul a korábbi.

A Sportrendelet 10. § (1) bekezdésben található közvetlen önkormányzati sporttámogatás általános érvényű szabályozói részben a „A sportszervezetek a támogatás összegének felhasználásáról félévente (június 15. és január 25.) kötelesek tételes, számlákkal, bizonylatokkal igazolt elszámolást adni. A támogatási összege első felének (1.-5. hó) felhasználásáról június 15-ig a Szervezési és Humán Közszolgáltatási Iroda felé, az egész évesről a következő év január 25-ig kötelesek tételes, számlákkal igazolt elszámolást adni a Képviselő-testület felé.” szövegrész helyébe a „**A sportszervezetek kötelesek a folyósított támogatási összeg felhasználásáról évi 1 alkalommal szakmai beszámolót és tételes, számlákkal igazolt pénzügyi elszámolást adni a Képviselő-testület felé a támogatási évet követő év január 25-ig.” mondat lép.**

A Sportrendlet 10. § (5) bekezdésében a „A sportegyesület előleget igényelhet az adott félévi támogatási kerete terhére a megelőző időszakban részére folyósított támogatás összegének legfeljebb egyötödéig, a következő meghatározott feltétel mellett:

- az illető sportegyesület a megelőző időszakban kapott önkormányzati támogatással a támogatási szerződésben foglaltak szerint szabályosan elszámolt.”szövegrész a következőkkel egészül ki: „**valamint a Nemzeti Adó és Vámhivatal által kiadott köztartozásmentességéről szóló igazolást bemutatta.”**

A Sportrendlet 11. § -ában a már korábban is említett *Szervezési és Humán Közszolgáltatási Iroda van helytelenül meghatározva.*

A Sportrendelet 12. § (4) bekezdésetörlésre kerül, hiszen a pályázati kiírásban nem lehet igényelni térítésmentes terem használatot.

1. **RÉSZLETES INDOKOLÁS**

A R. 1-12. § szakaszához

A rendelet első tíz szakasza leírja, hogy a Sportrendelet mely szakaszai módosulnak.

A R 13. § szakaszához

A rendelet tizenegyedik szakasza a hatályról rendelkezik.

1. **ELŐZETES HATÁSVIZSGÁLAT**

*A jogalkotásról* szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A tervezett jogszabály várható következményei, különösen**

1. **társadalmi hatásai:** Az előterjesztés társadalmi tényezőket nem érinti.

**II. gazdasági hatásai:** Az előterjesztésben foglalt tervezet sportszervezetek támogatását érinti.

**III. költségvetési hatásai:** Az előterjesztésben foglalt tervezet sportszervezetek támogatását érinti.

**IV. környezeti következményei:** Az előterjesztés a környezeti tényezőket nem érinti.

**V. egészségi következményei:** Az előterjesztés, mivel sportegyesületekről van szó, közvetett hatása van.

**VI. adminisztratív terheket befolyásoló hatásai:** A tervezet adminisztratív növekedést nem eredményez.

**VII. megalkotásának szükségessége:** Az előterjesztésben foglalt tervezet a sportszervezetek támogatásának feltételeit módosítja, illetve technikai módosításokat tartalmaz.

**VIII. a jogalkotás elmaradásának várható következményei:** A tervezett az ez évi sportszervezetek támogatásáról szóló pályázati kiírás alapfeltétele.

**IX. alkalmazásához szükséges személyi, szervezeti, tárgyi és pénzügyi feltételek:** Különös feltételeket nem kíván.

Tisztelt Képviselő-testület!

Kérem a rendelet módosításainak megvitatását és elfogadását!

Törökszentmiklós, 2015. február 20.

**Markót Imre**

**polgármester**

**TÖRÖKSZENTMIKLÓS VÁROSI ÖNKORMÁNYZAT**

**KÉPVISELŐ-TESTÜLETÉNEK**

**\_\_\_ /2015. ( \_\_\_ )**

**ÖNKORMÁNYZATI RENDELETE**

**Törökszentmiklós Városi Önkormányzatának a helyi sporttal kapcsolatos feladatairól és a sporttevékenység önkormányzati támogatásáról szóló 40/2004. (XII.3.) önkormányzati rendeletének módosításáról**

Törökszentmiklós Városi Önkormányzat Képviselő-testülete a helyi önkormányzatokról szóló 2011 évi CLXXXIX. törvényben kapott felhatalmazás alapján, a sportról szóló 2004. évi I. törvény 55. § -ban meghatározott feladatkörében eljárva, a Képviselő-testület Pénzügyi és Városfejlesztési Bizottsága, a Képviselő-testület Bizottságai véleményének kikérésével Törökszentmiklós Városi Önkormányzatnak a helyi sporttal kapcsolatos feladatairól és a sporttevékenység önkormányzati támogatásáról szóló 40/2004. (XII.3.) önkormányzati rendeletét (továbbiakban: Rendelet) az alábbiak szerint módosítja:

1. §

A Rendelet. preambulumában a „az Alkotmány, a helyi önkormányzatokról szóló 1990. évi LXV. törvénnyel, a közoktatásról szóló 1993. évi LXXIX. törvénnyel” szövegrész helyébe „a Magyarország Alaptörvénye, a helyi önkormányzatokról szóló 2011. évi CLXXXIX törvénnyel, a nemzeti köznevelésről szóló 2011. évi CXC törvénnyel” szövegrész lép.

1. §
   1. A Rendelet. 2. § (1) bekezdésének „Törökszentmiklós Város Önkormányzata” szövegrész helyébe a „Törökszentmiklós Városi Önkormányzat” szövegrész lép.
   2. A Rendelet. 2. § (1) bekezdésének az„ a Magyar Köztársaság Alkotmánya 70/D §-ában” szövegrész helyébe az „a Magyarország Alaptörvénye XX. cikk (1) bekezdésében” szövegrész lép.

1. §

A Rendelet. 6. §-ban a következő szövegrész törlésre kerül:

„III. keret: - Önkormányzati tulajdonú sportlétesítmények fenntartása, működtetése.”

1. §

A Rendelet 9. § (2) bekezdésben a „200.000 Ft alatti támogatás esetén két egyenlő részletben történik. Első ütemben legkésőbb a támogatási szerződés aláírását követő 15 munkanapon belül, második ütemben legkésőbb június 30-ig. 200.000 Ft feletti támogatás felett pedig a a szerződésben foglaltak szerint, több részletben.” szövegrész helyébe a „a sportegyesületek támogatásáról szóló pályázaton belül történik, két egyenlő részletben. Első ütemben legkésőbb a támogatási szerződés aláírását követő 15 munkanapon belül, második ütemben legkésőbb augusztus 15-ig történik.” szövegrész lép.

1. §

A Rendelet 9. §(6) bekezdésébe a következő rendelkezés lép:

Az (5) bekezdésben meghatározott korlátozás alól a kézilabda és a labdarúgó sportágak kivételt képeznek. Ezen sportágak tekintetében a támogatás sportáganként legfeljebb kettő szervezetnek nyújtható.

1. §

A Rendelet 10. § (1) bekezdésében a „Szervezési és Humán Közszolgáltatási Irodára” szövegrész helyébe a „Szervezési Osztályra” szövegrész lép.

1. §

A Rendelet. 10. § (1) bekezdésének „Törökszentmiklós Város Önkormányzata” szövegrész helyébe a „Törökszentmiklós Városi Önkormányzat” szövegrész lép.

1. §

A Rendelet 10. § (1) bekezdésben az

„A sportszervezetek a támogatás összegének felhasználásáról félévente (június 15. és január 25.) kötelesek tételes, számlákkal, bizonylatokkal igazolt elszámolást adni. A támogatási összege első felének (1.-5. hó) felhasználásáról június 15-ig a Szervezési és Humán Közszolgáltatási Iroda felé, az egész évesről a következő év január 25-ig kötelesek tételes, számlákkal igazolt elszámolást adni a Képviselő-testület felé.”

szövegrész helyébe az „A sportszervezetek kötelesek a folyósított támogatási összeg felhasználásáról évi 1 alkalommal szakmai beszámolót és tételes, számlákkal igazolt pénzügyi elszámolást adni a Képviselő-testület felé a támogatási évet követő év január 25-ig.” mondat lép.

1. §

A Rendelet 10. § (5) bekezdésében „A sportegyesület előleget igényelhet az adott félévi támogatási kerete terhére a megelőző időszakban részére folyósított támogatás összegének legfeljebb egyötödéig, a következő meghatározott feltétel mellett:

- az illető sportegyesület a megelőző időszakban kapott önkormányzati támogatással a támogatási szerződésben foglaltak szerint szabályosan elszámolt.”szövegrész a következőkkel egészül ki: „valamint a Nemzeti Adó és Vámhivatal által kiadott köztartozásmentességéről szóló igazolást bemutatta.”

1. §

A Rendelet 11. § helyébe a következő rendelkezés lép:

Az önkormányzat a fogyatékosok sporttevékenységének Sport keretből történő támogatását a Szervezési Osztályon keresztül biztosítja a benyújtott kérelem alapján, a város sportkoncepciójában elfogadott elveknek megfelelően.

1. §

A Rendelet 12. § (4) bekezdése törlésre kerül.

1. §

A Rendelet 13/A. §-a törlésre kerül.

1. §

Jelen rendelet a kihírdetését követő napon lép hatályba és az azt követő napon hatályát veszti.

Törökszentmiklós, 2015. február 26.

|  |  |
| --- | --- |
| Markót Imre  polgármester | Dr. Majtényi Erzsébet  jegyző |